Diari Oficial de la Generalitat Valenciana


Sumari del DOGV 6071, del 04-08-2009 (2009/8727)

Notificació a Alfonso Mestre Valls. Expedient número VMW-2659/0555 Vinaròs.
---------------------------------------------------------------------------

### Dades del document

Número de DOGV
:   6071

Data del DOGV
:   04-08-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/8727


Data del document
:   23-06-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació a Alfonso Mestre Valls. Expedient número WXJ-9875/0555 Vinaròs. [2009/8727]  
Per fet d'haver resultat infructuoses les gestions realitzades per a efectuar la notificació adreçada a Alfonso Mestre Valls, al domicili que figura en la seua sol·licitud de declaració d'interés comunitari per a la instal·lació d'una planta de formigó a Vinaròs, d'acord amb el que preveu l'art. 59 de la Llei de règim jurídic de les administracions públiques, es porta a terme per aquest edicte.  
Acte que es notifica:  
"El conseller de Medi Ambient, Aigua, Urbanisme i Habitatge va adoptar en data 27 de novembre de 2008 la resolució que tot seguit es transcriu:  
"Vist l'expedient promogut pel Sr. Alfonso Mestre Valls, en representació de la mercantil Pimarc Formigons, SL, per a la instal·lació d'una planta de formigó a la partida les Cometes, polígon 49, parcel·la 94, del municipi de Vinaròs i de conformitat amb els següents  
Antecedents de fet  
Primer. Amb data 17 d'octubre de 2006 es va presentar en el Registre d'Entrada del Servei Territorial d'Ordenació del Territori de la llavors Conselleria de Territori i Habitatge documentació relativa a la declaració d'interés comunitari referida a la instal·lació d'una planta de formigó a la partida les Cometes, parcel·la 94, del polígon 49, del municipi de Vinaròs. La sol·licitud es presenta basant-se en l'article 26 de la Llei 10/2004, de la Generalitat Valenciana, de 9 de desembre, sobre sòl no urbanitzable (LSNU).  
A la sol·licitud s'adjunta la documentació següent: descripció de l'activitat i característiques de les instal·lacions i de les edificacions; plànols referits al planejament; plànol cadastral i de localització de l'edificació dins de la parcel·la; documents relatius a la propietat dels terrenys; compromisos legalment procedents pel titular de la parcel·la; anàlisi de l'impacte en el medi físic; proposta del cànon d'aprofitament urbanístic, i proposta de termini de vigència, com també justificació dels serveis urbanístics.  
Segon. Aquesta sol·licitud té com a objecte l'atribució d'ús i aprofitament per a una activitat industrial destinada a la instal·lació d'una planta de formigó que afecta uns terrenys de 10.408,15 m², segons la documentació presentada que consisteix en una còpia d'escriptura pública de compravenda del notari Sr. Pedro Francisco Cárpena Sofío, datada el dia 19 de setembre de 2006, situats al sòl no urbanitzable sense protecció (SNUC1) del municipi de Vinaròs, amb una superfície ocupada per les instal·lacions industrials de 350 m², una superfície ocupada per vials de rodament i aparcaments de 3.052,75 m², una superfície ocupada pel depòsit d'aigua de 42,25 m² i una superfície ocupada per l'edifici d'oficines de 80 m², la qual cosa totalitza una ocupació de l'activitat de 3.525 m².  
El cànon d'ús i aprofitament urbanístic que proposa la mercantil peticionària és de 5.335 euros, aplicant el criteri de la derogada Llei 4/92 de sòl no urbanitzable de diferència de valor dels terrenys com a conseqüència de l'actuació, i el termini de vigència sol·licitat és de 30 anys.  
Tercer. Durant la tramitació de l'expedient s'han sol·licitat informes sectorials als organismes següents: Ajuntament de Vinaròs, Conselleria d'Agricultura, Pesca i Alimentació; Ministeri de Foment, Demarcació de Carreteres de l'Estat, i Servei Territorial d'Indústria i Seguretat Industrial, de conformitat amb l'art. 37 de la Llei 10/2004.  
En l'expedient consta l'emissió dels informes següents:  
- Conselleria d'Agricultura, Pesca i Alimentació, de 16 de gener de 2007, amb data d'entrada 23 de gener de 2007 en sentit desfavorable, i indica en síntesi:  
"L'actuació projectada suposaria fortes afeccions a l'explotació ramadera que hi ha, tant als animals com a les instal·lacions que la formen. El funcionament normal de l'activitat pretesa generaria gran quantitat de pols, com també una important font de soroll. Per tot això considerem que la ubicació de l'activitat sol·licitada és incompatible amb l'activitat que actualment es desenvolupa en l'entorn."  
Aquest informe es va traslladar a la mercantil interessada i amb data 12 de febrer de 2007 es rep un escrit, el qual es trasllada en 13 de febrer de 2007 per a l'emissió d'un nou informe. Amb data 27 de febrer de 2007 té entrada nou informe pel qual, en síntesi, s'indica:  
"En vista que la nova documentació aportada pels promotors del projecte no suposa cap variació en l'actuació respecte a la memòria presentada originàriament, no cal realitzar per la nostra part cap nova observació, i ens ratifiquem en tot el que s'ha exposat en l'anterior informe de 16 de gener de 2007."  
- Del Ministeri de Foment Direcció General de Carreteres, Unitat de Carreteres a Castelló, amb data d'entrada 4 de gener de 2007, en sentit desfavorable per considerar que cal presentar la documentació següent:  
" 1) Plànol esquemàtic on s'indique clarament les possibles entrades i eixides a les carreteres nacionals (N-238, N-232 i N-340).  
2) Tipus de camions i trànsit diari pels diferents accessos (inclosos els camions que subministren àrids, ciment, etc.).  
De l'esmentat informe es va donar audiència a l'interessat i amb data 26 de gener de 2007 es presenta nou escrit.  
Aquest document es va traslladar a la Unitat de Carreteres de l'Estat, de la qual se sol·licitava un nou informe, i amb data 16 de febrer de 2007 té entrada en aquest Servei Territorial l'informe sol·licitat, que indica el següent:  
S'emet informe favorable de conformitat amb la documentació presentada, sempre que es complisquen les condicions següents:  
1. Si s'ha de realitzar alguna modificació en els accessos, per a adequar-los als grans vehicles (especialment els transports d'àrids) de la planta de formigó, serà totalment a càrrec del sol·licitant (Pimarc Formigons, SL).  
2. En cas de produir-se deteriorament als ferms dels accessos, o s'han d'adequar al pes dels camions de la planta de formigó, serà totalment a càrrec del sol·licitant (Pimarc Formigons, SL).  
3. Qualsevol tipus de deteriorament, taques o vessament de material (àrids, formigó, ciment, etc.) produït pels vehicles de la planta de formigó als accessos o la carretera (N-340, N-232 i N-238) ha de ser immediatament reparat o netejat per Pimarc Formigons, SL i serà responsable de tots els accidents que hi puguen produir-se.  
4. Aquesta Unitat de Carreteres, per motius de seguretat viària o a petició justificada dels ajuntaments, podrà modificar els itineraris i punts d'entrades i eixides a les carreteres (N-340, N232 i N-238) dels vehicles de la planta de formigó.  
5. No es podrà realitzar cap tipus de senyalització a les carreteres (N-340, N-232 i N-238), sense l'autorització prèvia i expressa d'aquesta Unitat de Carreteres.  
6. No podrà realitzar-se el pas de cap tipus de servei (aigua, electricitat, telefonia, etc.) per la zona d'influència de les carreteres (N-340, N-232 i N-238) sense l'autorització prèvia i expressa d'aquesta Unitat de Carreteres.  
7. No podrà aprofitar-se cap obra de fàbrica de les carreteres (N-340, N-232 i N-238) per a pas de serveis (aigua, electricitat, telefonia, etc.) sense l'autorització prèvia i expressa d'aquesta Unitat de Carreteres.  
D'aquest informe es va donar audiència a la mercantil interessada per mitjà d'un escrit de data 19 de febrer de 2007, sense que s'haja aportat res de nou.  
- Del Servei Territorial d'Indústria i Seguretat, amb data d'entrada en aquest Servei Territorial de 18 de gener de 2007, on s'informa favorablement aquesta declaració, fent constar que per a dur a terme la instal·lació de què es tracta cal l'autorització administrativa prèvia d'aquest organisme.  
- De la mateixa manera, s'ha sol·licitat l'informe previst en l'article 37.2.B de la LSNU a l'Ajuntament de Vinaròs en tres ocasions, en dates 19 de desembre de 2006; 12 de maig de 2006 (primera reiteració), i de 7 de setembre de 2006 (segona reiteració). No s'ha rebut cap contestació.  
Quart. L'expedient s'ha sotmés a informació pública, tal com preveu l'art. 37.2.a) de la Llei 10/04, de sòl no urbanitzable, mitjançant anunci publicat en el Diari Oficial de la Comunitat Valenciana núm. 5450, de 14 de febrer de 2007.  
Així mateix, l'esmentat anunci ha sigut publicat en el tauler d'edictes de l'Ajuntament de Vinaròs, acreditat per certificat de l'Ajuntament de data 16 de gener de 2007, pel qual s'indica que l'anunci ha estat exposat al públic durant el termini de vint dies.  
D'altra banda es va donar audiència als propietaris de finques limítrofes, mitjançant notificació als domicilis aportats pel mateix interessat.  
Durant el període d'informació pública i tràmit d'audiència a limítrofs s'han presentat al·legacions formulades per:   
- Horst Friedel Klein, amb adreça a la carretera d'Ulldecona, s/n (apartat de correus 217) de Vinaròs (CP 12283).  
- Mandred Gottfriend Koitzsch, amb adreça a la carretera d'Ulldecona, s/n (apartat de correus 217) de Vinaròs (CP 12915).  
- Daghild Sommer, amb adreça al camí de les Carretes, s/n (apartat de correus 426) de Vinaròs (CP 12458).  
- Rolf Fritz Keller, amb adreça al camí de les Carretes, s/n (apartat de correus 426) de Vinaròs (CP 12299).  
- Horst Olaf Salamon, amb adreça al camí de les Carretes, s/n (apartat de correus 489) de Vinaròs (CP 12047).  
- Josep Pla Fibla, amb adreça a l'av. del País Valencià, núm. 47, 7é, de Vinaròs (CP 12874).  
- María Lourdes Redó Vidal, amb adreça al carrer Convent, núm. 2, de Vinaròs (CP 12475).  
- Manuel Adell Valenzuela, amb adreça al carrer Sant Vicent, núm. 17, de Vinaròs (CP 12351).  
- Miguel Juan Adell Pascual, amb adreça a l'av. Francisco Baila, 65, 5ª, de Vinaròs (CP 12366).  
- Anna Schmitt, amb adreça a la zona Barbiguera, carrer M, xalet Caspita, de Vinaròs (CP 12721).  
- Enrique Ejarque Fuster, amb adreça a la partida Boverals, núm. 102, de Vinaròs (CP 12287).  
- Vicente Castell Subirats, amb adreça al carrer Arquitecte Gaudí, 45, d'Alcanar (CP 43344).  
- Ramona Isabel Matamoros Reverter, amb adreça al carrer Camp, núm. 35, d'Alcanar (CP 43519).  
- Andrés Forcadell José, amb adreça al carrer Ronda del Remei, núm. 25, d'Alcanar (CP 43568).  
- Pío Ramón Gil Colell, amb adreça al carrer Rentadors, núm. 10, d'Alcanar (CP 43467).  
- M. Teresa Escura Montull, amb adreça al carrer Carreró, núm. 54, de Vinaròs (CP 12455).  
- Piedad Sancho Chillida, amb adreça al carrer Alcalde Sant Martí, núm. 45, d'Alcanar (CP 43598).  
- Juan Luis Subirats Chillida, amb adreça al carrer Dolors, núm. 43, d'Alcanar (CP 43729).  
- José Castell Forcadell, amb adreça al carrer Arquitecte Gaudí, núm. 45, d'Alcanar (CP 43592).  
- Juan Pablo Torres, amb adreça a la partida Boverals, carrer TT, núm. 9, de Vinaròs (CP 12952).  
- Juan Andrés Subirats Chillida, amb adreça al carrer Almenara, 51, d'Alcanar (CP 43579).  
- José Sancho Balada, amb adreça al carrer Sunyer, núm. 70, d'Alcanar (CP 43254).  
- Pascual Redó Chaler, amb adreça al carrer Poeta Argemi, núm. 8, 2n, de Vinaròs (CP 12296).  
- Manuel Boix Esteller, amb adreça a la partida Sanadorli, núm. 55, de Benicarló (CP 12803).  
El contingut de les al·legacions és molt semblant i podria resumir-se de la manera següent:  
- Es tracta d'una indústria qualificada com a molesta 3 i nociva 2, amb emissió de pols que provocarà importants perjudicis en l'agricultura i ramaderia de l'entorn.  
- La ubicació no és idònia ja que es troba molt prop de sòl no urbanitzable protegit.  
- La parcel·la cadastral és inferior a una hectàrea.  
- No té les infraestructures adequades per al trànsit de camions.  
De totes les al·legacions s'ha remés una còpia a l'interessat, el qual ha presentat escrit de contestació en què assenyala, de forma resumida, que s'adoptaran mesures antipols i que la ubicació és idònia perquè aquesta classe d'activitat no pot anar en un altre tipus de sòl, especialment a polígons industrials.  
Cinqué. El Servei Territorial d'Ordenació del Territori emet un informe en data 10 de gener de 2008 en relació amb aquesta declaració d'interés comunitari on proposa que siga denegada.  
Fonaments de dret  
Primer. Per a resoldre aquest expedient té atribució el conseller de Medi Ambient, Aigua, Urbanisme i Habitatge, d'acord amb el que estableix l'article 6.e del Reglament dels òrgans territorials i urbanístics de la Generalitat Valenciana, aprovat pel Decret 162/2007, de 21 de setembre, això en relació amb els articles 24, 33, 34, 35 i 37 de la LSNU.  
Segon. Segons el que disposa el preàmbul de la LSNU, el sòl no urbanitzable és aquell en què per definició no es pot destinar a altres finalitats distintes de l'agrícola, forestal, ramadera, cinegètica i, en general, de les vinculades a la utilització racional dels recursos naturals, dins dels límits que, si és procedent, establisquen les lleis o el planejament. Només, per excepció a la regla general de no-edificabilitat del medi rural, la llei admet possibles usos i aprofitaments urbanístics, sempre que siguen els estrictament necessaris i resulte imprescindible la seua localització en aquesta classe de sòl. Aquest tractament especial netament protector i restrictiu quant a la implantació d'activitats que presenten un caire urbanístic en el sòl no urbanitzable, es fonamenta en la mateixa naturalesa d'aquest espai físic, la preservació de la qual es troba estretament vinculada a la protecció del medi ambient  
No obstant això, la LSNU, de forma excepcional i taxada, permet que en sòl no urbanitzable es puga realitzar l'atribució d'ús i aprofitament de determinades activitats terciàries o productives, mitjançant la tècnica de la declaració d'interés comunitari. En concret l'article 26 de la LSNU regula les activitats industrials o productives de la manera següent:  
"1. Les construccions destinades a activitats industrials o productives a què fa referència aquest article, quan així es determine en la seua normativa reguladora, han de ser de necessari emplaçament en sòl no urbanitzable.  
2. Només podran tramitar-se actuacions per a la implantació de les activitats següents:  
a) Indústries qualificades que, per exigència de la normativa que les regule, han d'ubicar-se allunyades de zona residencial o urbana, en una parcel·la no inferior a una hectàrea i, en tot cas, amb el cinquanta per cent lliure d'ocupació i dedicat a l'ús agrari o forestal efectiu o, si s'escau, en l'estat natural primitiu.   
b) Activitats de transformació i comercialització de productes del sector primari que, tenint en compte la seua especial naturalesa i característiques, necessiten ser emplaçades prop de l'origen de la matèria primera, en parcel·la no inferior a una hectàrea i, en tot cas, amb el cinquanta per cent lliure d'ocupació i dedicat a l'ús agrari o forestal efectiu o, si s'escau, en l'estat natural primitiu.  
c) Indústria de baixa rendibilitat per unitat de superfície que necessite dedicar gran part d'aquesta a depòsit, emmagatzematge o assecatge de mercaderies a l'aire lliure, en un recinte que, en tot cas, ha de tancar-se adequadament i, com a regla general, mitjançant pantalla vegetal.  
3. La implantació d'aquestes activitats en el sòl no urbanitzable requereix prèviament la declaració d'interés comunitari en els termes que preveu aquesta llei.   
4. Les activitats a què fa referència aquest article poden, justificadament, quedar exemptes del termini de vigència de l'ús i aprofitament atribuït per la declaració d'interés comunitari."  
Tercer. L'article 33.1 de la LSNU determina que: "la declaració d'interés comunitari atribueix usos i aprofitaments al sòl no urbanitzable. Aquesta declaració ha d'estar motivada i fundar-se en:  
a) Una valoració positiva de l'activitat sol·licitada.  
b) La necessitat emplaçament al sòl no urbanitzable.  
c) La major oportunitat i conveniència de la localització proposada enfront d'altres zones del sòl no urbanitzable.  
d) La racional utilització del territori."  
Respecte a la justificació de la necessitat d'emplaçament al sòl no urbanitzable, l'article 33.2 indica que s'ha de realitzar valorant la impossibilitat física de l'activitat en un altre tipus de sòl; la incidència de l'activitat en el desenvolupament sostenible o la recuperació natural de les zones deprimides; la proximitat de l'activitat a les xarxes d'infraestructures que ja hi ha, i la contribució de l'activitat a millorar els nivells d'ocupació laboral de la zona, sense perjudici d'altres paràmetres que puguen ser tinguts en compte per a la justificació particularitzada de la necessitat d'emplaçament respecte de cada activitat concreta que puga realitzar en sòl no urbanitzable.  
De la mateixa manera l'article 38.1 de la LSNU estableix el següent:  
"La resolució de declaració d'interés comunitari s'ha d'adoptar motivadament i ha de ser coherent amb les directrius, criteris i determinacions del planejament territorial i urbanístic aplicable; ha de ponderar la necessitat de l'emplaçament proposat al sòl no urbanitzable; la incidència de l'activitat en el desenvolupament sostenible econòmic i social, en el medi natural i en les xarxes d'infraestructures o serveis públics existents, i en l'oportunitat d'escometre l'actuació proposada en el marc de la correcta vertebració del territori."  
És a dir, que en el cas que es vulga de forma extraordinària una atribució d'ús i aprofitament urbanístic en sòl no urbanitzable, mitjançant el tràmit de declaració d'interés comunitari, no és suficient acreditar de forma objectiva una sèrie de paràmetres o requisits objectius, i serà determinant la realització d'una valoració respecte a la idoneïtat i l'elecció dels terrenys en què es vulga realitzar l'actuació.  
D'acord amb tot el que s'ha expressat anteriorment, tenint en compte el contingut del projecte urbanístic i els informes sectorials que figuren en la instrucció del procediment, especialment el de la Conselleria d'Agricultura, Pesca i Alimentació, cal realitzar les consideracions següents:  
Valoració de l'activitat: negativa, ja que encara que es tracta d'un sòl no urbanitzable comú, segons el PGOU de Vinaròs, és una activitat el normal funcionament de la qual genera grans quantitats de pols (àrids i ciment) i una important font de sorolls, que perjudicarà les explotacions de cítrics de regadiu de l'entorn, com també una explotació de bestiar aviari de dues naus situades a una distància mínima de 40 m de la parcel·la objecte de l'actuació, per tant podem concloure que l'atribució d'ús pretesa resultarà un perjudici important als usos rústics consolidats a la zona.  
En aquest sentit resulta molt significatiu la falta d'informe sobre la idoneïtat de la ubicació de l'activitat per part de l'Ajuntament de Vinaròs, a pesar que se li ha sol·licitat en tres ocasions.   
En virtut d'això, vistos els preceptes legals citats i invocant els d'aplicació general, resolc:  
Denegar la sol·licitud de declaració d'interés comunitari formulada per la mercantil Pimarc Formigons, SL, d'atribució d'un ús industrial o productiu per a la instal·lació d'una planta de formigó en sòl no urbanitzable, a la partida les Cometes, polígon 49, parcel·la 94, del municipi de Vinaròs.  
Contra aquesta resolució, que posa fi a la via administrativa, es pot interposar recurs potestatiu de reposició davant del conseller de Medi Ambient, Aigua, Urbanisme i Habitatge en el termini d'un mes comptador des de l'endemà de la notificació, d'acord amb el que estableixen els articles 116.1 i 117.1 de la Llei 4/1999 de modificació de la Llei 30/92, de 26 de novembre, de règim jurídic de les administracions públiques i del procediment administratiu comú; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos comptadors des de l'endemà de la notificació, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que estimen oportú."  
Aquesta notificació és transcripció exacta de la resolució original que consta en l'expedient.  
València, 23 de juny de 2009.- El director general d'Urbanisme: José María Selva Ros.